Refuchio d'Estós

O refuchio d'Estós u refuchio d'el Cantal ye un refuchio situau en a vall d'Estós en mel meyo d'o Parque Natural de Posets-Maladeta, a 1.859 m de altaria. Administrativament se troba situau adintro d'o termin municipal de Benás, en a comarca de Ribagorza, en a provincia de Uesca, Aragón. Ye un refuchio de montanya guardau tot l'anyo con 120 plazas en litera corrida. Dispone d'augua corrient, duchas y lavabos, augua calient, servicio de tabierna y minchador, mantas, calefacción, chaminera, puesto ta cocinar, taquillas, guardaesquís, calcero de descanso y aula d'audiovisuals. Tamién ufre telefono y sistema de telecomunicacions ta soscorro. Actividaz Ye un punto de partida ta muitos excursionistas, ta practicar o senderismo por o GR 11, senders de chicot recorriu de Benás, travesías por Literola, Chistén (GR-11), Grist, val d'O, travesía d'os tres refuchios (Estós-Viadors-Ángel Orús), puyadas a la punta de Lardana, Chiminucs, Cllarabida, Gorgs Bllancs, Perdiguero, tuca d'el Puerto d'O, Els Corvez, Agullas de Perramó, tucas de Ixeya, Montidiego, asinas como numerosos itinerarios d'esquí de travesía, escalada en roca, alpinismo y espeleolochía. Se veiga tamién Refuchios d'o Pireneu aragonés Referencias Vinclos externos (es) Pachina web oficial Enlaces externos Se veigan as imáchens de Commons sobre o refuchio d'Estós.